Réttur og skyldur vitna í rannsóknum sakamála hjá lögreglu og fyrir dómi
Ritgerðarhöfundur hefur unnið sem lögreglumaður frá árinu 1984 og þar af sem rannsóknarlögreglumaður sl. 5 ár. Honum er hugleikið að varpa ljósi á rétt og skyldur vitnis í sakamálum á eins einfaldastan og skilmerkilegastan hátt og við verður komið. Ástæðu efnisvalsins má rekja til þess að það er mat undirritaðs að hinum almenna borgara sé ekki fyllilega ljós réttur sinn þegar kemur að því að hann þurfi að bera vitni í sakamáli. Á það við bæði hjá lögreglu og fyrir dómi.. Ljóst er að réttur og skyldur vitnis í þessu sambandi eru með ýmsu móti og mun verða drepið á þeim atriðum í hverjum kafla fyrir sig þar sem við á. Í verkefni þessu verður leitast við að taka saman þau atriði í íslensku sakamálaréttarfari sem snúa í helstu atriðum að rétti og skyldum vitna í framangreindum rannsóknum. Verður mest byggt á lögum um meðferð sakamála nr. 88/2008 auk fræðirita sem ritgerðarhöfundur mun leggja til grundvallar í ritgerðinni.
Lögfræði, Sakamálaréttarfar, Lokaritgerðir
Networked Digital Library of Theses and Dissertations